ହିନ୍ଦୁ ଧର୍ମରେ ଧାର୍ଯ୍ୟ କରାଯାଇଥିବା ନିୟମ ଅନୁଯାୟୀ, ଗର୍ଭଧାରଣ ସମୟଠାରୁ ଆରମ୍ଭ କରି ମୃତ୍ୟୁ ପର୍ଯ୍ୟନ୍ତ,୧୬ଟି ସଂସ୍କାର ଅର୍ଥାତ୍ ଧର୍ମବିଧି ରହିଛି । ଏହା ଏକ ବ୍ୟକ୍ତିଙ୍କ ଜୀବନରେ ଗୁରୁତ୍ୱପୂର୍ଣ୍ଣ ଘଟଣାଗୁଡ଼ିକୁ ଚିହ୍ନିତ କରେ, ଯାହାକୁ ଶେଷରେ ଅନ୍ତିମସଂସ୍କାର  ବା ଅନ୍ତେଷ୍ଟିକ୍ରିୟା କୁହାଯାଏ । ଶେଷ ଧର୍ମବିଧି ହେଉଛି ଶବଦାହ। ଏହି ଅନ୍ତିମସଂସ୍କାର ଏବଂ ଏହା ସହିତ ଜଡିତ ରୀତିନୀତି, ମୃତ୍ୟୁଠାରୁ ଆରମ୍ଭ କରି ଏକ ବର୍ଷ ପର୍ଯ୍ୟନ୍ତ ଶରୀରକୁ ପାବନ ବା ପବିତ୍ର କରିବା ପାଇଁ ଏବଂ ବିଦାୟପ୍ରାପ୍ତ ଆତ୍ମାକୁ ପିତୃଲୋକରେ ପ୍ରବେଶ କରିବାକୁ ସକ୍ଷମ କରାଇବା ପାଇଁ ବଳବତ୍ତର ରହେ। ହିନ୍ଦୁମାନଙ୍କ ପାଇଁ ମୃତକଙ୍କ ଶବକୁ କବର ନଦେଇ ଦାହ କରିବା ଏବଂ ଏକ ବର୍ଷ ପାଇଁ କିଛି ନୀୟମ ପାଳନ କରିବା  ହେଉଛି ସାଧାରଣ ପଦ୍ଧତି।